جمهور باشقانی رجب طیب اردوغان هئچ بیر تحریم تهدیدی‌نین تورکیه-نی حاقلی ادعاسیندان ایمتینا ائتمه‌یه وادار ائده بیلمه‌یه‌جگینی بیلدیردی.
جمهور باشقانی رجب طیب اردوغان لوزان باریش موقاویله‌سی‌نین ایمضالانماسی‌نین 96-جی ایلدؤنومو موناسیبتیله بؤلوشدوگو مئساژیندا بو ایلین عینی زاماندا ایستیقلال موباریزه‌سی‌نین باشلانغیجی‌نین دا 100-جو ایلدؤنومو اولدوغونو خاطیرلاتدی.
دونیانین ان گوج‌لو اردولارینا قارشی آپاریلان میللی موباریزه‌نین تورکیه-‌نین موستقیل‌لیک سندی اولان لوزان موقاویله‌سی ایله نتیجه لندیگینی بیلدیرن اردوغان بو ایفاده‌لری ایشلتدی: "تورکیه جمهوریتی بیر عصر اول اولدوغو کیمی، بو گون ده موستقیل‌لیگینه، گلجیینه، وطنداش‌لاری‌نین امین-آمان‌لیغینا و تهلوکه‌سیزلیگینه قارشی هر نوع تهدیدی آرا‌دان قال‌دیرا‌جاق گوجه و ایراده‌یه مالیک‌دیر".
تورکیه-‌نین آغ دنیزی‌نین دوغوسوندا و سوریه-ده آتدیغی آدیم‌لارین تورک میللتی‌نین و قیبریس تورک‌لری‌نین حاق‌لارینی قوروماق مسئله‌سیندکی حساس‌لیغینی آچیق شکیلده اورتایا قویدوغونو وورغولایان اردوغان: "ایستر اؤرتولو، ایسترسه ده آچیق شکیلده اولسون، هئچ بیر تحریم تهدیدی تورکیه حاق‌لی ادعاسین‌دان ایمتینا ائتمه‌یه وادار ائده بیلمه‌یه‌جک‌دیر".
